চোখ ধাধানো সাদা আলোর ঝলকানিতে চৌচির গাজার রাতের আকাশ  মানুষগুলো ছুটছে বাঁচার আশায়  বেঁচে আছে নাকি মরে গেছে জানা নাই।    ওরা এসেছে ট্যাংক নিয়ে - বোমারু বিমান নিয়ে  - ধ্বংসের আগুন নিয়ে  সবই আজ গুড়িয়ে দেয়া ধ্বংসস্তুপ    বারুদ ধোয়া ধূসরিত গাজায় আজ রব উঠেছে  যুদ্ধ বিনা দুমড়ানো যাবে না আমাদের    তোমরা আমাদের মসজিদ পোড়াতে পারো  পোড়াতে পারো আমাদের বাড়ি কিংবা স্কুল  কিন্তু আমাদের আত্মা - আমাদের দ্রোহ  দুমড়ানো যাবে না এই রাতে - এই গাজায়।    তোমরা আমাদের নারী - শিশুদের বিধ্বস্ত করেছো রাতের পর রাত  তথাগত জনতার ইমামরা যখন ভালো আর খারাপের সীমানা নির্ধারণে মত্ত।  বৃথা গেছে তাদের হেডম বিহীন শব্দ চয়ন  কিন্তু ড্রোন  বিমানের ক্লাস্টার বোমা পরেছে নিয়মিতই।    কান্না - রক্ত - চিৎকারের মাঝেও একটাই রব শুনতে পাই -  বারুদ ধোয়া ধূসরিত গাজায় দুমড়ানো যাবে না    আমাদের দ্রোহকে  আমাদের আত্মাকে  গাজার এই রাতে  আত্মার দ্রোহকে দুমড়ানো যায় না।।    (Michael Heart এর We will not go down In Gaza tonight গানের অনুবাদ। অনুবাদঃ ইমন দাশগুপ্ত)